S-683/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 2. febrúar 2021, á hendur K-x-x C-x-x, kt. [...], [...], Reykjavík fyrir þjófnað með því að hafa, föstudaginn 27. mars 2020, stolið úr verslun ÁTVR að Borgartúni 26 í Reykjavík, flösku af Reyka vodka að söluverðmæti 9.299 kr.

Telst þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Fyrir hönd ÁTVR, kt. 410169- 4369 krefst S-kk-nf B-kk-nf, lögmaður, þess að ákærði verði dæmdur til að greiða kröfuhafa skaðabætur að fjárhæð kr. 9.299 auk vaxta skv. 8. gr. l. nr. 38/2001 af þeirri fjárhæð frá 27. mars 2020 til 30. maí 2020. Eftir það er krafist dráttarvaxta skv. 1. mgr. 6. gr. sbr. 9. gr. laganna til greiðsludags. Að auki er krafist lögmannskostnaðar að mati dómsins eða samkvæmt málskostnaðarreikningi, sem áskilinn er réttur til að leggja fram síðar.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 27. janúar 2021, hefur ákærði verið dæmdur sjö sinnum fyrir þjófnað frá árinu 2011. Ákærði hlaut fangelsisdóma í öll skipti nema eitt en þá var honum var ekki gerð frekari refsing. Ákærði gekkst undir lögreglustjórasátt 28. júní 2020 fyrir ölvunarakstur og akstur án þess að hafa öðlast ökuréttindi. Þar sem brotið sem hann er nú sakfelldur fyrir var framið fyrir gerð sáttarinnar verður honum gerður hegningarauki nú, sbr. 78. gr. almennra hegningarlaga nr. 19/1940.

Ákærði hefur skýlaust játað brot sitt í dag og eru sakir ekki miklar. Þá hefur ákærði fallist á að bæta fyrir það tjón sem hann hefur valdið bótakrefjanda. Á móti vegur að brot ákærða eru ítrekuð og verður hliðsjón því höfð af ákvæði 255. gr. almennra hegningarlaga nr. 19/1940.

Með hliðsjón af sakarefni þessa máls þykir refsing ákærða því hæfilega ákveðin fangelsi í 30 daga. Ekki þykja efni til að skilorðsbinda refsingu ákærða.

Ákærði hefur fallist á bótakröfu ÁTVR að fjárhæð 9.299 krónur og verður hann því dæmdur til greiðslu hennar, auk vaxta í samræmi við kröfuna í ákæru, eins og í dómsorði greinir. Ekki verður séð að ákærða hafi verið kynnt bótakrafan fyrr en við þingfestingu málsins í dag. Dráttarvextir reiknast því af skaðabótakröfunni mánuði frá því tímamarki, sbr. 1. mgr. 9. gr. laga nr. 38/2001 um vexti og verðtryggingu. Ekki var sótt þing af hálfu bótakrefjandans og verður þvíekki dæmdur lögmannskostnaður.

Ákærði greiði málsvarnarþóknun skipaðs verjanda síns, L-kk-ef D-kk-ef lögmanns, 94.240 krónur, að meðtöldum virðisaukaskatti. Annan sakarkostnað leiddi ekki af meðferð málsins.

Af hálfu ákæruvaldsins flutti málið E-kk-nf L-kk-nf aðstoðarsaksóknari fyrir K-kk-þf S-x-x E-kk-þf aðstoðarsaksóknara.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, K-x-x C-x-x, sæti fangelsi í 30 daga.

Ákærði greiði Áfengis- og tóbaksverslun ríkisins (ÁTVR)9.299 krónur auk vaxta samkvæmt 1. mgr. 8. gr. laga nr. 38/2001 um vexti og verðtryggingu frá 27. mars 2020 til 10. apríl 2021, en með dráttarvöxtum samkvæmt 9. gr., sbr. 1. mgr. 6. gr. laga nr. 38/2001, frá þeim degi til greiðsludags.

Ákærði greiði málsvarnarþóknun skipaðs verjanda síns, L-kk-ef D-kk-ef lögmanns, 94.240 krónur.

A-kvk-nf S-kvk-nf